Αύγουστος Ζερλέντης

Ο  Αύγουστος Ζερλέντης (Αλεξάνδρεια 1886 - 1954) ήταν Έλληνας αθλητής της αντισφαίρισης, από τους κορυφαίους της εποχής του.

Είχε γεννηθεί στην Αίγυπτο και ήταν γιος του Γεώργιου Ζερλέντη, μετανάστη από τη Σύρο, και της Ελένης Αγέλαστου, αναφέρεται ένας αδελφός του ο Στέφανος. Σπούδασε στο Ελληνικό σχολείο της Αλεξάνδρειας και έπειτα σε Γαλλική σχολή έπειτα φοίτησε στο πανεπιστήμιο της Οξφόρδης, εκεί ασχολήθηκε πρώτη φορά με τον αθλητισμό και συγκεκριμένα ήταν αθλητής στο ποδόσφαιρο κωπηλασία κολύμβηση και στην υδατοσφαίριση πριν ασχοληθεί με το τένιςΑθλητική Κυριακή, φύλλο 29 Ιανουαρίου 1933 Από το ψηφιακό αρχείο της βουλής των Ελλήνων. Το 1907 επέστρεψε στην Αλεξάνδρεια και γράφτηκε στον σύλλογο "Κρίκετ Κλέμπ" όπου είχε και τμήμα αντισφαίρισης. Το 1910 πήρε μέρος πρώτη φορά σε επίσημους αγώνες στην Αίγυπτο . 

Αργότερα έγινε αθλητής του Ο.Α. ΑθηνώνΣύντομο βιογραφικό του στον ΣΕΓΑΣ , πανελληνιονίκης από το 1921 έως το 1931, και βαλκανιονίκης είχε εκπροσωπήσει τα ελληνικά χρώματα σε διεθνές συναντήσεις όπως το κύπελλο Ντέιβις ή μικρότερες συναντήσεις όπως οι διεθνείς αγώνες Καΐρου πού ήταν πρώτος στο απλό το 1931 και το 1934. Είχε συμμετάσχει στους Ολυμπιακούς αγώνες του 1920 στην Αμβέρσα και στους Ολυμπιακούς αγώνες του 1924 στο Παρίσι χωρίς να διακριθεί. Στην Αμβέρσα είχε αποκλειστεί στον Α' γύρο από τον Άγγλο Γκόρντον με 3-2 σε ένα αγώνα που κράτησε πάνω από επτά (7) ώρες. 

Στους αγώνες του Κυπέλλου Ντέιβις είχε εκπροσωπήσει τα Ελληνικά χρώματα το 1927 στην πρώτη συμμετοχή της Ελλάδας στη διοργάνωση. Η Ελλάδα αποκλείστηκε από τον πρώτο γύρο από την Τσεχοσλοβακία, όπου οι Ζερλέντης - Ζάχος έκαναν 4 ήττες και μία νίκη την οποία έκανε ο Ζερλέντης. Το 1928 η Ελλάδα αποκλείστηκε από τη Γερμανία με 4-1 με τον Ζερλέντη να σημειώνει πάλι τη μοναδική νίκηΑθλητική Κυριακή, φύλλο 5 Φεβρουαρίου 1933 Από το ψηφιακό αρχείο της βουλής των Ελλήνων. Το 1929 με αντίπαλο τη Γιουγκοσλαβία η Ελληνική ομάδα προκρίνεται για πρώτη φορά στον δεύτερο γύρο. Ο Ζερλέντης σημείωσε 2 νίκες στο μονό και μία στο διπλό, συμπαίκτες του ήταν οι Ευστρατιάδης και ο Γεωργιάδης. Στον δεύτερο γύρο στη Στοκχόλμη με τη Σουηδία μόνο ο Ζερλέντης σημείωσε νίκη στο απλό επί του Ούχριχ. Το 1930 η ελληνική ομάδα αποκλείστηκε από τις Βρετανικές Ινδίες με μόνες επιτυχίες τις δύο νίκες του Ζερλέντη. Το 1931 η Ελλάδα απέκλεισε στον πρώτο γύρο την Αυστρία με 2 νίκες για τον Ζερλέντη, στον δεύτερο γύρο έχασαν από την Τσεχοσλοβακία χωρίς ο Ζερλέντης να σημειώσει νίκη. Το 1932 αντιμέτωπη ήταν η Ιαπωνία όπου νίκησε την Ελληνική ομάδα με 5-0 συμπαίκτης του Ζερλέντη ήταν ο Γαρατζιώτης.

 Διακρίσεις 

Πανελλήνιο πρωτάθλημαΟι πρωταθλητές Ελλάδος στην αντισφαίριση από το 1929 και μετά  
απλό αντρών:
1ος: 1928, 1929, 1931
διπλό αντρών
1ος: 1928, 1929
Διπλό μεικτό: 1928

Βαλκανικό κύπελλοΑθλητική Ηχώ, 12 Σεπτεμβρίου 1949
απλό αντρών
3ος: 1931

Κύπελλο Ανατολικής ΜεσογείουΑθλητική Ηχώ, 25 Αυγούστου 1958, η ιστορία του κυπέλλου Ανατ. Μεσογείου
απλό αντρών
1ος: 1915, 1926, 1930, 
διπλό αντρών
1ος: 1925
διπλό μεικτό
1ος: 1925, 1926, 1929

 Παραπομπές 

 Πηγές 
Σύντομο βιογραφικό του στον ΣΕΓΑΣ 
Εφημερίδα Αθλητική Κυριακή Από το ψηφιακό αρχείο της βουλής των Ελλήνων

Κατηγορία:Έλληνες αθλητές της αντισφαίρισης
Κατηγορία:Έλληνες Βαλκανιονίκες
Κατηγορία:Αιγύπτιοι αθλητές της αντισφαίρισης
Κατηγορία:Αθλητές του ΟΑΑ
Κατηγορία:Έλληνες της Αιγύπτου
Κατηγορία:Άγγλοι ελληνικής καταγωγής
Κατηγορία:Έλληνες αντισφαιριστές στους Θερινούς Ολυμπιακούς Αγώνες